|  |  |
| --- | --- |
| **პროგრამის სახელწოდება (ქართულად და ინგლისურად)** | განათლების მეცნიერებები  Education Sciences |
| **მისანიჭებელი კვალიფიკაცია (ქართულად და ინგლისურად)** | განათლების მეცნიერებების დოქტორი  PHD in Educational Sciences |
| **პროგრამის მოცულობა კრედიტებით და მათი განაწილება** | **დოქტორანტურის საგანმანათლებლო პროგრამის ხანგრძლივობა:** 3 წელი  **სასწავლო კომპონენტი:** 40 კრედიტი  **სავალდებულო კურსები:** 35 კრედიტი:   * 5 კრედიტი - პედაგოგიკის თეორია * 5 კრედიტი - განათლების ისტორია * 10 კრედიტი - კვლევის მეთოდოლოგია და მეთოდები განათლებაში * 5 კრედიტი - დოქტორანტის სემინარი * 5 კრედიტი - პროფესორის ასისტენტობა * 5 კრედიტი - კვლევის პრაქტიკული კურსი   **არჩევითი კურსები** - 5კრედიტი |
| **- სწავლების ენა** | პროგრამაზე სწავლება მიმდინარეობს ქართულ ენაზე ინგლისურენოვანი კომპონენტებით |
| **პროგრამის ხელმძღვანელი/ხელმძღვანელები /კოორდინატორი** | პროგრამის ხელმძღვანელი - ქეთევან ჭკუასელი, თსუ -ს ფსიქოლოგიისა და განათლების მეცნიერებების ფაკულტეტის განათლების მეცნიერებების დეპარტამენტის პროფესორი  T: 539 33 12 18 |
| **პროგრამის მმართველი საბჭო** | პროგრამის მმართველი საბჭო: **თსუ** - ქეთევან ჭკუასელი, პროფესორი, ივანე მინდაძე, ასოცირებული პროფესორი, ზაქარია ქიტიაშვილი, ასოცირებული პროფესორი, **აწსუ** - იმერი ბასილაძე, პროფესორი, ვლდიმერ ადეიშვილი, ასოცირებული პროფესორი, **ბსუ -** ლელა თურმანიძე, ასოცირებული პროფესორი, ლელა თავდგირიძე, პროფესორი, **თესაუ** - ნინო მოდებაძე, პროფესორი, ნინო ნახუცრიშვილი, პროფესორი. |
| **პროგრამაზე დაშვების წინაპირობა** | * მაგისტრის ხარისხი ნებისმიერ დარგში; * 3-წლიანი სამუშაო გამოცდილება განათლების სფეროში - მათთვის, ვისაც განათლების დარგების მაგისტრის ხარისხი არ აქვს; * გამოცდა ინგლისურ ენაში B2 დონე.   თუ განმცხადებელს სწავლის გაგრძელება სურს ინგლისური ენის სწავლების დიდაქტიკის სპეციალობით, მას ინგლისური ენის ცოდნა მოეთხოვება C1 დონეზე.  ნებისმიერი სხვა ენის სწავლების დიდაქტიკის სპეციალობით სწავლის გაგრძელების მსურველს, მოეთხოვება ინგლისური ენის ცოდნა B2 დონეზე და შესაბამისი ენის ცოდნა C1 დონეზე;   * გამოცდა სპეციალობაში; * საკვლევი თემის განვითარების ხედვა წერილობით; * გასაუბრება საკვლევი თემის ირგვლივ - მოტივაციის გათვალისწინებით; * თემის სავარაუდო ხელმძღვანელის თანხმობა; |
| **პროგრამის აღწერა** | განათლების მეცნიერებების ერთობლივი სადოქტორო პროგრამის შექმნა ეფუძნება ქვეყანაში განათლების სფეროში არსებული ვითარების გაუმჯობესების საერთო ხედვას. ოთხი უნივერსიტეტი მკაფიოდ აცნობიერებს, რომ ქვეყნის მომავალი წარმოუდგენელია საგანმანათლებლო/სამეცნიერო სივრცის განახლებისა და გაჯანსაღების გარეშე. ამჟამად მწვავედ იგრძნობა განათლების დარგებში კვალიფიციური კადრებისა და განათლების კვლევებზე დაფუძნებული გადაწყვეტილებების მიღების ნაკლებობა. სწორედ ამ ხარვეზების აღმოფხვრაზეა მიმართული ოთხივე უნივერსიტეტის სამეცნიერო/აკადემიური პერსონალის ერთობლივი ძალისხმევა - უნივერსიტეტებში არსებული კვლევითი და სასწავლო პოტენციალის ინტეგრირება და განათლების დარგის ისეთი სპეციალისტების მომზადება, რომლებიც სერიოზულ წვლილს შეიტანენ ქვეყნის განათლების სისტემის განვითარების საქმეში.  ოთხი უმაღლესი სასწავლებლის სამეცნიერო/საგანმანათლებლო სივრცის ჰარმონიზაცია, დოქტორანტების მიმართ წაყენებული მაღალი მოთხოვნები, უნივერსიტეტების ძლიერი მხარეების შერწყმა უზრუნველყოფს მაღალკვალიფიციური სპეციალისტების, მკვლევრებისა და მეცნიერების მომზადებას.  პროგრამის განხორციელების პროცესში ჩართულები არიან უცხოელი ექსპერტები იტალიიდან /ბოლონიის უნივერსიტეტი/, ჩეხეთიდან /მასარიკის უნივერსიტეტი/ და ამერიკიდან /არკანზასის უნივერსიტეტი/.  პროგრამის სავალდებულო და არჩევითი კურსები გაწერილია ოთხივე უნივერსიტეტის აკადემიური პერსონალის თანამონაწილეობით. არჩევითი კურსები შემუშავდება და ჩატარდება სტუდენტის კონკრეტული სამეცნიერო კვლევის ინტერესის გათვალისწინებით. /დარგის სწავლების დიდაქტიკა, განათლების მეცნიერებები/.  პროგრამაში წარმოდგენილი სავალდებულო კურსები - პედაგოგიკის თეორია და განათლების ისტორია, კვლევის მეთოდოლოგია და მეთოდები განათლებაში, ასევე არჩევითი კურსები ჩატარდება ოთხივე წარმოდგენილ უნივერსიტეტში ცალკ-ცალკე, ხოლო კვლევის პრაქტიკული კურსი(5კრედიტი) ჩატარდება ყოველწლიურად სპეციალურად მოწვეული უცხოელი სპეციალისტის მიერ საზაფხულო სკოლის ფორმატით, ერთდროულად ოთხივე უნივერსიტეტის სტუდენტებისათვის. კურსის მიზანია თითოეული დოქტორანტის საკვლიფიკაციო ნაშრომის კვლევის გეგმის განხილვა და შეფასება ჯგუფის წევრებისა და ექსპერტების მიერ. სკოლის ლოკაციას საზაფხულო სკოლის ფუნქციონირების პროცესში უზრუნველყოფს პროგრამაში წარმოდგენილი ერთ-ერთი კონკრეტული უნივერსიტეტი.  რაც შეეხება დოქტორანტის დანარჩენ აქტივობებს - სემინარს, ასისტენტობას, კოლოქვიუმებს და სადისერტაციო ნაშრომის დაცვას - ჩატარდება პროგრამის მმართველ საბჭოზე, რომელიც წარმოდგენილია პროგრამის განმახორციელებელი ოთხივე უნივერსიტეტის წარმომადგენლებისა და უცხოელი ექსპერტების თანამონაწილეობით.  პროგრამის სამეცნიერო/სასწავლო პროცესის ერთიანი ხედვითა და პრინციპებით განხორციელების მიზნით, პროგრამის განმახორციელებელი პერსონალი პერიოდულად შეიკრიბება სამეცნიერო სემინარებსა და კონფერენციებზე, სადაც იმსჯელებს განათლების მეცნიერებების დარგებისა და სწავლების სიახლეებზე, საგანმანათლებლო სივრცის პრობლემებზე.  პროგრამის განხორციელების კონკრეტული პირობები წარმოდგენილია უნივერსიტეტებს შორის გაფორმებულ ხელშეკრულებაში. |
| **საგანმანათლებლო პროგრამის მიზანი** | განათლების მეცნიერებების სადოქტორო პროგრამა მიზნად ისახავს მოამზადოს მკვლევარი, რომელიც შეძლებს თანამედროვე ქართული საგანმანათლებლო სივრცის საჭიროებებისა და გამოწვევების გადაწყვეტას საფუძვლად დაუდოს მეცნიერული კვლევები. ასევე, საერთაშორისო საგანმანათლებლო სივრცის გამოცდილებისა და განვითარების გაზიარების კვალდაკვალ, შეძლებს ახალი ცოდნის შექმნას და მის საფუძველზე სერიოზული წვლილის შეტანას ქართული და საერთაშორისო საგანმანათლებლო სივრცის განვითარების პროცესში. პროგრამის მიზანი კონცეპტუალურად ეფუძნება პროგრამის განმახორციელებელი უნივერსიტეტების მისიასა და ხედვას, კერძოდ, განათლების მეცნიერებების დარგების მკვლევარის მომზადებას, რომელსაც ექნება სფეროს ფუნდამენტური ცოდნა, კვლევითი უნარ-ჩვევები და პროფესიული კომპეტენციები, გაცნობიერებული ექნება საკუთარი როლი ქვეყნის ტრადიციული ღირებულებების დაცვისა და ინოვაციური განვითარების თვალსაზრისით.  სადოქტორო პროგრამის მიზანია, მოამზადოს განათლების მეცნიერებების დარგების სპეციალისტი, მკვლევარი, რომელსაც შეუძლია:   * განათლების სფეროს საჭიროებების ანალიზსა და გამოწვევების კვლევას საფუძვლად დაუდოს განათლების მეცნიერებების დარგების მეცნიერული ცოდნა; * განათლების მეცნიერებების დარგების ცოდნის საფუძველზე განათლების სფეროში წამოჭრილი კომპლექსური პრობლემების დამოუკიდებლად გადაწყვეტა; * განათლების მეცნიერებების დარგებში არსებული უახლესი სამეცნიერო მიღწევების ანალიზისა და სინთეზის საფუძველზე ინოვაციური სამეცნიერო პროდუქტის შექმნა, ქვეყნის კულტურული და სოციალურ-ეკონომიკური განვითარების ხელშეწყობა; * განათლების მეცნიერებების დარგების საერთაშორისო სივრცეში აკადემიური და სამეცნიერო მონაწილეობა; * სწავლა-სწავლების პროცესის კანონზომიერებების ფუნდამენტური ცოდნის საფუძველზე უმაღლეს სკოლაში სასწავლო პროცესის ეფექტიანად წარმართვა. |
| **სწავლის შედეგები[[1]](#footnote-1)** |  |
| *ა) ცოდნა და გაცნობიერება* | პროგრამის დასრულების შემდეგ დოქტორანტი ფლობს განათლების მიმართულების უახლეს მიღწევებზე დამყარებულ ცოდნას, რის საფუძველზეც ახდენს:   * პედაგოგიკის თეორიისა და ისტორიის, კვლევის მეთოდების შესახებ არსებული თეორიული ცოდნის განზოგადებას და მის სიტუაციების შესაბამისად ფორმულირებას/შეფასებას; * ზოგადი და შესაბამისი კონკრეტული დარგის დიდაქტიკის - სწავლა სწავლების პრინციპების, მეთოდების, ტექნოლოგიების, შეფასების მეთოდების, რომლებიც დაფუძნებულია საერთაშორისო საგანმანათლებლო სივრცეში არსებულ საუკეთესო პრაქტიკებზე -კლასიფიცირებასა და მოდიფიცირებას; * ქვეყნის განათლების პოლიტიკის ძირითადი ტენდენციების - ისტორიული რაკურსი და თანამედროვეობა - გაანალიზებასა და შეფასებას; * განათლების სფეროში არსებული პრობლემის დამოუკიდებლად გამოკვლევისთვის ინოვაციური მეთოდების ინტეგრირებას მულტიდისციპლინურ/ ინტერდისციპლინურ კონტექსტში; * განათლების სფეროში არსებული პრობლემის/გამოწვევის შესაბამისი ქმედებების დაგეგმვასა და შესრულებას; დარგში და დარგთაშორის არსებული ცოდნის იმგვარ სისტემატიზირებას და კომბინირებას, რომ შეიქმნას ახალი, ლოგიკური ერთიანობა/ ორიგინალური პროდუქტი |
| *ბ) უნარები* | პ პროგრამის დასრულების შემდეგ დოქტორანტი ახდენს:   * + განათლების მეცნიერებების დარგებში სამეცნიერო სიახლეებისა თუ მიდგომების კრიტიკულ ანალიზს, სინთეზსა და შეფასებას;   + პედაგოგიური საქმიანობის პროცესში, დოქტორანტი თვითრეფლექსიისა და სტუდენტზე ორიენტირებული სწავლების მიდგომების საფუძველზე, სათანადოდ იყენებს სწავლების თანამედროვე მიდგომებს, მეთოდებსა და ტექნოლოგიებს, და ახდენს მათი მოდიფიცირების ინიცირებას;   + განათლების სფეროში დამოუკიდებელად გეგმავს და ახდენს კვლევის კონსტრუირებას, აკადემიური კეთილსინდისიერების პრინციპების დაცვით; ახდენს ახალი ცოდნის შექმნაზე ორიენტირებული კვლევითი ან ანალიტიკური მეთოდების ან/და მიდგომების კომბინირებას, კონსტრუირებას და აკადემიურ წრეებში მათ ინიცირებას (საერთშორისო რეფერირებადი პუბლიკაციისათვის აუცილებელი სტანდარტის დონეზე) ;   + ახდენს განათლების სფეროში(მათ შორის განათლების პოლიტიკის) არსებული ახალი, რთული და წინააღმდეგობრივი იდეებისა და მიდგომების კრიტიკულ ანალიზს, სინთეზს და მათ ინიცირებას დარგში არსებული პრობლემების გადასაწყვეტად, მეცნიერული რეკომენდაციების და ნორმატიული ხასიათის წინადადებების კონსტრუირებას სფეროს განვითარების ხელშეწყობისათვის; |
| *გ) პასუხისმგებლობა და ავტონომიურობა* | * + განათლებაში აკადემიური ან/და პრაქტიკული პრფესიული საქმიანობისას, აკადემიური ან/და პროფესიული კეთილსინდისიერების პრინციპების დაცვით, ახორციელებს მეცნიერების უახლეს მიღწევებზე დამყარებულ კვლევით პროექტებს და ინოვაციურობისა და დამოუკიდებლობის დემონსტირირებით წარადგენს მათ პროფესიულ წრეებში; მტკიცე არგუმენტებით ადასტურებს საკუთარ მიდგომებს და სთავაზობს მათ დაინტერესებულ მხარეებს   + ახორციელებს საკუთარი საქმიანობის რეფლექსიას, შეფასებას და განსაზღვრავს საკუთარი პროფესიული განვითარების ეტაპებს. |
| **სწავლება-სწავლის მეთოდები** | **ზეპირსიტყვიერი მეთოდები** - *მონოლოგი, დიალოგი, დისკუსია;*  წიგნზე მუშაობის მეთოდები - *დამოუკიდებელი და ახსნითი კითხვა;*  **პრაქტიკული მეთოდები** - *სამუშაო ჯგუფი, პროფესიული პრაქტიკა;*  ანალიზის და სინთეზის, ინდუქციური და დედუქციური მეთოდები; შემთხვევის შესწავლა; პრობლემაზე დაფუძნებული სწავლება; ქმედებაზე ორიენტირებული სწავლება; წერითი მუშაობის მეთოდები, პროექტის შემუშავება და პრეზენტაცია, ელექტრონული სწავლება. |
| **შეფასების სისტემა[[2]](#footnote-2)** | პროგრამის ფარგლებში სტუდენტის ***სასწავლო კომპონენტის*** ***შეფასება*** ითვალისწინებს:  სტუდენტის ლექციაზე აქტიურობას;  შუალედური და დასკვნითი გამოცდის შეფასებას;  სტუდენტის პრეზენტაციისა /დოქტორანტის სემინარი/ და პროექტზე მუშაობის უნარს /კოლოკვიუმი/;  დამოუკიდებელ მუშაობას;  შეფასება წარმოებს როგორც ზეპირი, ისე წერითი კომპონენეტებით.  შეფასებათა სისტემა უშვებს ხუთი სახის დადებით შეფასებას:  ა) (A) ფრიადი –შეფასების91-100 ქულა;  ბ) (B) ძალიანკარგი – მაქსიმალური შეფასების 81-90 ქულა;  გ) (C) კარგი – მაქსიმალური შეფასების 71-80 ქულა;  დ) (D) დამაკმაყოფილებელი – მაქსიმალური შეფასების 61-70 ქულა;  ე) (E) საკმარისი – მაქსიმალური შეფასების 51-60 ქულა;  არსებობს ორი უარყოფითი შეფასება:  ვ) (FX) ვერ ჩააბარა – მაქსიმალური შეფასების 41-50 ქულა, რაც ნიშნავს, რომ სტუდენტს ჩასაბარებლად მეტი მუშაობა სჭირდება და ეძლევა დამოუკიდებელი მუშაობით ხელახლა გამოცდაზე გასვლის უფლება;  ზ) (F) ჩაიჭრა[[3]](#footnote-3) – მაქსიმალური შეფასების 40 ქულა და ნაკლები, სტუდენტს მნიშვნელოვანი სამუშაო აქვს ჩასატარებელი, ანუ საგანი ახლიდან აქვს შესასწავლი.  ***სადისერტაციო ნაშრომის დაცვა***  დაცვის წინაპირობა - 2 სამეცნიერო პროექტი, 1 სამეცნიერო სტატია შემდეგი სახის ორი სამეცნიერო პუბლიკაციის გამოქვეყნება-რეფერირებადი(Peer-reviewed) სამეცნიერო სტატიები ისეთ მაღალრეიტინგულ საერთაშორისო ჟურნალებში (ან საკონფერენციო მასალებში), რომლებსაც აქვთ ISSN კოდი და ჰყავთ საერთაშორისო სარედაქციო საბჭო(ან სამეცნიერო კომიტეტი) და რომლებიც ვრცელდება საერთაშორისო მასშტაბით და არის ღია საერთაშორისო თანამშრომლობისთვის. ამ ორი პუბლიკაციიდან ერთი მაინც უნდა იყოს ისეთ საერთაშორისო ჟურნალში (ან საკონფერენციო მასალებში), რომელიც ინდექსირებულია scopus-ის ან Web of Science-ის, ან ERIH PLUS-ის (ERIH PLUS მხოლოდ იმ დოქტორანტებისთვის, რომლებიც მუშაობენ ქართველოლოგიის და კავკასიოლოგიის მიმართულებებით) ბაზებში.  **სადისერტაციო ნაშრომის შეფასება:**  1. სადისერტაციო ნაშრომისდაცვის კომისიის წევრების მიერ დისერტაციის შეფასება ხდება კონფიდენციალურად, ასქულიანი სისტემით.  2. დისერტაციის საბოლოო შეფასებისათვის სადისერტაციო ნაშრომის დაცვის კომისიას გამოყავს ქულათა საშუალო არითმეტიკული, რომელსაც შეუფარდებს შეფასებას შემდეგი  სისტემის მიხედვით:  ა)ფრიადი(summa cum laude)–შესანიშნავი ნაშრომი- შეფასების 91-100ქულა;  ბ)ძალიან კარგი(magna cum laude)–შედეგი, რომელიც წაყენებულ მოთხოვნებს ყოველმხრივ აღემატება-მაქსიმალური შეფასების 81-90ქულა;  გ)კარგი(cum laude)–შედეგი, რომელიც წაყენებულ მოთხოვნებს აღემატება-მაქსიმალური შეფასების71-80ქულა;  დ)საშუალო(bene)–საშუალო დონის ნაშრომი, რომელიც წაყენებულ ძირითად მოთხოვნებს აკმაყოფილებს-მაქსიმალური შეფასების 61-70ქულა;  ე) დამაკმაყოფილებელი(rite) – შედეგი, რომელიც, ხარვეზების მიუხედავად, წაყენებულ მოთხოვნებს მაინც აკმაყოფილებს-მაქსიმალური შეფასების 51-60ქულა;  ვ) არადამაკმაყოფილებელი (insufficient) – არადამაკმაყოფილებელი დონის ნაშრომი, რომელიც ვერ აკმაყოფილებს წაყენებულ მოთხოვნებს მასში არსებული მნიშვნელოვანი  ხარვეზების გამო-მაქსიმალური შეფასების41-50ქულა;  ზ) სრულიად არადამაკმაყოფილებელი(sub omni canone) –შედეგი, რომელიც წაყენებულ მოთხოვნებს სრულიად ვერ აკმაყოფილებს-მაქსიმალური შეფასების 40ქულა და ნაკლები.  3. ამ მუხლისმე-2პუნქტის„ა”-„ე”ქვეპუნქტებით გათვალისწინებული შეფასების მიღების შემთხვევაში დოქტორანტს ენიჭება დოქტორის აკადემიური ხარისხი.  4. ამ მუხლის მე-2 პუნქტის „ვ” ქვეპუნქტით გათვალისწინებული შეფასების მიღების შემთხვევაში დოქტორანტს უფლება ეძლევა ერთი წლის განმავლობაში წარადგინოს გადამუშავებული სადისერტაციო ნაშრომი.  5. ამ მუხლის მე-2 პუნქტის „ზ” ქვეპუნქტით გათვალისწინებული შეფასების მიღების შემთხვევაში დოქტორანტი კარგავს იგივე სადისერტაციო ნაშრომის წარდგენის უფლებას.  6. სადისერტაციო ნაშრომის დაცვის კომისიის თავმჯდომარე დოქტორანტს კომისიის დასკვნას(შეფასებას) აცნობს ზეპირად. |
| **დასაქმების სფეროები** | სადოქტორო პროგრამის დასრულებისშემდეგდოქტორანტიშეძლებს დასაქმდეს განათლების სფეროსნებისმიერი ტიპის /კვლევითი ან საგანმანათლებლო/ სამთავრობო თუ არასამთავრობო დაწესებულებაში, წარმართოს სასწავლო-სამეცნიერო პროცესი უმაღლეს სკოლაში; |
| **სწავლის საფასური საქართველოს მოქალაქე და უცხო ქვეყნის მოქალაქე სტუდენტებისათვის** | სწავლის წლიური საფასური საქართველოს მოქალაქე სტუდენტებისთვის შეადგენს 2250 ლარს.  უცხო ქვეყნის მოქალაქე სტუდენტებისთვის სწავლის წლიურ საფასურია 5000 ლარი. |
| **პროგრამის განხორციელებისათვის საჭირო ადამიანური და მატერიალური რესურსი** | პროგრამის განხორციელებაში ჩართულია 4 უნივერსიტეტის 53 (18 პროფესორი, 31 ასოცირებული პროფესორი, 1 ემერიტუს-პროფესორი, 3 ასისტენტ-პროფესორი) აკადემიური პერსონალი და 7 მოწვეული პერსონალი. სულ 60 პერსონა. ასევე, პროგრამის განხორციელებაში მონაწილეობენ იტალიიდან /ბოლონია /მოწვეული 2 პროფესორი, ჩეხეთიდან /მასარიკი/ მოწვეული 1 პროფესორი და ამერიკიდან /არკანზასის/ მოწვეული 1 ასოცირებული პროფესორი /იხ.დანართი 16/  პროგრამა განხორციელდება 4 უნივერსიტეტის - ივანე ჯავახიშვილის სახელობის თბილისის სახელმწიფო უნივერსიტეტი, აკაკი წერეთლის ქუთაისის სახელმწიფო უნივერსიტეტი, ბათუმის შოთა რუსთაველის სახელობის სახელმწიფო უნივერსიტეტი, იაკობ გოგებაშვილის სახელობის თელავის სახელმწიფო უნივერსიტეტი - ბაზაზე. უნივერსიტეტების სარგებლობაში მყოფი შენობები და მიმდებარე ტერიტორია სრულად აკმაყოფილებს სწავლებისა და კვლევის წარმართვისთვის საჭირო მოთხოვნებს, ფლობს აღნიშნული პროგრამის წარმატებით რეალიზებისათვის აუცილებელ მატერიალურ-ტექნიკურ ბაზებს, როგორიცაა, სასწავლო და კვლევითი ფართი, ტექნიკური აღჭურვილობა და პროგრამული უზრუნველყოფა. პროგრამის მიზნებს ემსახურება თსუ - ს ეროვნულ - სამეცნიერო ბიბლიოთეკა, უნივერსიტეტების ბიბლიოთეკები, შესაბამისი ფაკულტეტების სამეცნიერო ბიბლიოთეკები, კომპიუტერული ბაზები, რესურს-ცენტრები, აუდიტორიები და სხვა. უზრუნველყოფილია ინტერნეტთან წვდომა უწყვეტ რეჟიმში, მათ შორის, საერთაშორისო სამეცნიერო ელექტრონულ რესურსებთან. უნივერსიტეტების ბიბლიოთეკები სტუდენტებსა და აკადემიურ პერსონალს სთავაზობენ შემდეგ ელექტრონულ რესურსებს: Jstor, Ebsco, Erich, Scopus, Thomso /იხ.დანართი 15/. |
| **პროგრამის ფინანსური უზრუნველყოფა** | პროგრამის ფინანსური უზრუველყოფა გაწერილია ხელშეკრულებაში, დანართი -# |
| **დამატებითი ინფორმაცია**  **(საჭიროების შემთხვევაში)** |  |

**სასწავლო გეგმა[[4]](#footnote-4)**

ფაკულტეტი:

ინსტიტუტი / დეპარტამენტი / კათედრა / მიმართულება:

**საგანმანათლებლო პროგრამის სახელწოდება:** ,,განათლების მეცნიერებები“

**სწავლების საფეხური:** III დოქტორანტურა

**კრედიტების რაოდენობა:**

**საგანმანათლებლო პროგრამის ხელმძღვანელი / ხელმძღვანელები / კოორდინატორი:** ქეთევან ჭკუასელი

**აკადემიური საბჭოს მიერ სასწავლო პროგრამის დამტკიცების თარიღი, დადგენილების ნომერი:** 67/2020, 09.07.2020

**სასწავლო პროგრამის ამოქმედების თარიღი (სასწავლო წელი):** 2021/2022 სასწავლო წელი

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **სასწავლო კურსების / მოდულების ტიპი: საფაკულტეტო / სავალდებულო / არჩევითი** | | | | | | | | | | | | | | |
| **N** | **კოდი** | **სასწავლო კურსის სახელწოდება** | **ECTS** | **სტუდენტის საათობრივი დატვირთვა** | | | | | | **სასწავლო კურსზე დაშვების წინაპირობა** | **სწავლების სემესტრი** | | **ლექტორი /**  **ლექტორები** |
| **შემოდგომის** | **გაზაფხულის** |
| **საკონტაქტო** | | | **გამოცდის დრო** | **დამოუკიდებელი** | **სულ** |
| **ლექცია** | **სემინარი/**  **სამუშაო ჯგუფი** | **პრაქტიკუმი/ ლაბორატო-რიული** |
| **სავალდებულო დისციპლინები 35 კრედიტი** | | | | | | | | | | | | | | |
| **1.** |  | **პედაგოგიკის თეორია** | **5** | **2** | **2** |  |  | **65** | **60** |  | **+** |  | **ქ.ჭკუასელი, ი.ბასილაძე, ლ.თავდგირიძე,**  **ნ. შეროზია,**  **დ.მახაშვილი** |
|  |  | **განათლების ისტორია** | **5** | **1** | **2** |  |  | **80** | **45** |  |  | **+** | **ქ.ჭკუასელი, ი.ბასილაძე, ლ.თავდგირიძე,**  **ნ. შეროზია,**  **დ.მახაშვილი** |
| **2.** |  | **კვლევის მეთოდოლოგია და მეთოდები განათლებაში** | **10** | **2** | **4** |  |  | **160** | **6** |  |  | **+** | **რ.სანაძე,**  **ი. ბალანჩივაძე,**  **თ. მიქელაძე**  **ლ.თურმანიძე** |
| **3.** |  | **კვლევის პრაქტიკული კურსი** | **5** |  |  |  |  |  |  |  |  |  | **ჯონ პიჯანოვსკი** |
| **4.** |  | **დოქტორანტის სემინარი** | **5** |  |  |  |  | **125** | **8** |  | **+** | **+** |  |
| **5.** |  | **დოქტორანტის ასისტენტობა** | **5** |  |  |  |  | **125** | **8** |  | **+** | **+** |  |
| **6.** |  | **არჩევითი დისციპლინები** | **5** |  |  |  |  |  |  |  |  |  |  |

პროგრამის ხელმძღვანელის / ხელმძღვანელების / კოორდინატორის ხელმოწერა ––––––––––––––––––––––––––––––––––

ფაკულტეტის ხარისხის უზრუნველყოფის სამსახურის უფროსის ხელმოწერა –––––––––––––––––––––––––––––––––––––

ფაკულტეტის სასწავლო პროცესის მართვის სამსახურის უფროსის ხელმოწერა ––––––––––––––––––––––––––––––––––––

ფკულტეტის დეკანის ხელმოწერა ––––––––––––––––––––––––––––––––––––––––––––––––––––––––––––––––––––––––––––

უნივერსიტეტის ხარისხის უზრუნველყოფის სამსახურის უფროსის ხელმოწერა –––––––––––––––––––––––––––––––––––

თარიღი––––––––––––––––––––––––––––––––––––––––––––– ფაკულტეტის ბეჭედი

1. [↑](#footnote-ref-1)
2. პროგრამისსაფეხური, პროგრამის სწავლის შედეგები, შინაარსი, სწავლა-სწავლების მეთოდები და შეფასების სისტემა ბმაში უნდა იყოს ერთმანეთთან და უზრუნვეყოფდეს პროგრამის სწავლის შედეგების მიღწევას [↑](#footnote-ref-2)
3. სემესტრის საბოლოო გამოცდაზე ჩაჭრილისტუდენტი, მიუხედავად მისი მიღწევებისა შეფასების სხვა კომპონენტებში, ითვლება ჩაჭრილად. [↑](#footnote-ref-3)
4. სასწავლო გეგმა შეიძლება წარმოდგენილ იქნას პროგრამის სტრუქტურის I, II ან III ვარიანტის შესაბამისად, საგანმანათლებლო პროგრამის თავისებურებების და/ან სწავლების საფეხურის მიხედვით. [↑](#footnote-ref-4)